Document ID: 31996R1516

Nariadenie Komisie (ES) č.1516/96
z 29. júla 1996,
ktorým sa mení a dopĺňa príloha I k nariadeniu (ES) č. 2771/75 o spoločnej organizácii trhu s vajciami
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2771/75 z 29. októbra 1975 o spoločnej organizácii trhu s vajciami [1], naposledy zmenené a doplnené nariadením Komisie (ES) č. 2916/95 [2], najmä na jeho článok 8 (13),
keďže príloha I k nariadeniu Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [3], naposledy zmenená a doplnená nariadením (ES) č. 1192/96 [4], obsahuje aktuálne platnú kombinovanú nomenklatúru;
keďže niekoľko opisov uvedených v prílohe I k nariadeniu (EHS) č. 2771/75 už nezodpovedá kombinovanej nomenklatúre; keďže príloha I k tomu nariadeniu by sa z tohto dôvodu mala zmeniť a doplniť; keďže tieto zmeny a doplnenia by sa mali v záujme jednoznačnosti zapracovať do prílohy, ktorá nahradí prílohu I;
keďže opatrenia ustanovené v tomto nariadení sú v súlade so stanoviskom Riadiaceho výboru pre hydinové mäso a vajcia,
PRIJALA TOTO NARIADENIE:
Článok 1
Príloha I k nariadeniu (EHS) č. 2771/75 sa týmto nahrádza prílohou k tomuto nariadeniu.
Článok 2
Toto nariadenie nadobúda účinnosť 1. augusta 1996.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 29. júla 1996

Labels: 3
17